फैमिली बोली-पेंचकस से भी वार किया, पर मेघा ने प्यार की खातिर उसे नहीं छोड़ा
Mumbai Megha Torvi Murder Case - Man Cut His Girlfriend Into Pieces. Follow Megha Torvi Murder Latest News On Dainik Bhaskar. मुंबई के मेघा मर्डर केस में मेघा के परिवार ने बताया कि उसका लिव-इन पार्टनर हार्दिक पैसों को लेकर उसके साथ मार-पीट करता था। कई बार उसने मेघा के हाथ-पैर पर पेन या पेंचकस जैसी नुकीलों चीजों से वार किए।
मुंबई के मेघा मर्डर केस में मेघा के परिवार ने बताया कि उसका लिव-इन पार्टनर हार्दिक पैसों को लेकर उसके साथ मार-पीट करता था। कई बार उसने मेघा के हाथ-पैर पर पेन या पेंचकस जैसी नुकीलों चीजों से वार किए। एक बार हार्दिक ने उसका सिर दीवार पर दे मारा था।
मेघा की चाची संध्या ने क्विंट को बताया कि इन सब चीजों के बावजूद मेघा उसे छोड़ने को तैयार नहीं थी। मेघा को डर था कि अगर उसने हार्दिक को छोड़ दिया तो समाज उसे गलत ठहराएगा। मेघा हार्दिक से इतना प्यार करती थी कि उसके बिना रह नहीं सकती थी। इसलिए सब सहते हुए भी उसके साथ रही। हम हार्दिक के खिलाफ केस करना चाहते थे, लेकिन मेघा ने हमें रोक दिया।
पढ़िए इस हत्या की कहानी संध्या की जुबानी...
कर्नाटक के गुलबर्ग में रहने वाली संध्या ने बताया कि 12 फरवरी को मेघा ने उन्हें फोन करके बताया था कि वो अपनी मां के अकाउंट में कुछ पैसे ट्रांसफर करेगी। तब मेघा ने ये भी बताया था कि हार्दिक ने उसके साथ लड़ाई-झगड़ा किया और बुरी तरह मारा-पीटा। इसके अगले दिन 13 फरवरी को हार्दिक ने तौलिए से मेघा का गला घोंटकर उसे मार डाला और उसकी बॉडी को बेड-बॉक्स में छिपा दिया।
मेघा ने संध्या को बताया था कि हार्दिक ने उसका फोन तोड़ दिया है, इसलिए संध्या ने हार्दिक के फोन पर कॉल किया। हार्दिक ने बताया कि वह घर से बाहर है, घर पहुंचकर संध्या से बात कराएगा। सच यह था कि हार्दिक मेघा को मार चुका था और झूठ बोल रहा था।
मेघा के घर छोड़कर जाने की कहानी बनाई
संध्या ने बताया कि इसके बाद हार्दिक ने रात करीब 10 बजे उसे फोन करके बताया कि मेघा गुस्से में घर छोड़कर चली गई है, 14 फरवरी को शाम चार बजे उसने दोबारा फोन करके बताया कि मेघा घर वापस आ गई है और अभी सो रही है।
हार्दिक ने धमकी दी कि अगर मेघा को कुछ हुआ तो वो मुझे और परिवार को नहीं छोड़ेगा। हार्दिक मेघा का फोन ठीक कराने के लिए मुझसे 500 रुपए भी ले गया था, ताकि वो उसके दोस्तों का नंबर निकाल सके। मेघा वापस आई या नहीं, ये पूछने के लिए मैंने उस रात 2.30 बजे तक हार्दिक को कई कॉल किए। सुबह करीब 4 बजे हार्दिक ने मुझे बताया कि मेघा आ गई है और सो रही है, लेकिन मुझे कुछ ठीक नहीं लगा।
14 फरवरी को शाम करीब 4 बजे हार्दिक ने संध्या की बेटी कांची को मैसेज भेजकर कहा कि उसने मेघा को मार दिया है और अब खुदकुशी करने जा रहा है। इसके बाद कांची ने रियल एस्टेट एजेंट संजीव कपूर को कॉल किया, जो पुलिस को लेकर आए और मेघा की डेडबॉडी को बेड-बॉक्स में से निकाला।
ये भी पढ़ें...
लिव-इन पार्टनर को मारकर प्रेमी ने बेड में छिपाई बॉडी:हत्या के बाद फर्नीचर बेचा, मुंबई से राजस्थान भागते समय MP में पकड़ा गया
महाराष्ट्र के पालघर जिले में लिव-इन पार्टनर ने प्रेमिका की गला घोटकर हत्या कर दी। बाद में उसकी बॉडी को बेड के अंदर छिपा दिया। घटना को अंजाम देने के बाद आरोपी हार्दिक घर का फर्नीचर बेचकर मुंबई से राजस्थान भाग रहा था, लेकिन पुलिस ने मध्य प्रदेश के नागदा रेलवे स्टेशन से उसे गिरफ्तार कर लिया। पूरी खबर यहां पढ़ें...
निक्की की बॉडी छिपाने में साहिल का परिवार शामिल:शव को फ्रिज में रखने में मदद की; निक्की-साहिल की 2020 में हो गई थी शादी
दिल्ली के निक्की यादव मर्डर केस में अब नया ट्विस्ट आ गया है। शनिवार को पुलिस ने बताया कि आरोपी साहिल ने दूसरी शादी करने के लिए निक्की की हत्या की। इस साजिश में उसका परिवार भी शामिल था। पुलिस का कहना है कि घरवालों ने दोस्त के साथ मिलकर निक्की के शव को फ्रिज में छिपाने में आरोपी की मदद की। इतना ही नहीं निक्की और साहिल की शादी अक्टूबर 2020 में नोएडा के आर्य समाज मंदिर में हुई थी। पूरी खबर यहां पढ़ें...